text: Ein dagin tosaðu vit um børn og barnauppaling, og eg spurdi hann, hvørji ráð, hann kundi geva einum ungum pápa sum mær? ”Svarið kom í eini hugleiðandi samrøðu, sum eg kóki niður í nakrar setningar til okkum øll at læra av:
text: #000001
text: “Eg hevði viljað dugað betur at víst børnunum, hvussu nógv eg elski mammu teirra. Tí børn, sum uppliva, at foreldrini gera kærleikan fyri hvørjum øðrum sjónligan, fáa ein tryggleika og eina javnvág í tilveruni, sum neyvan fæst á betri hátt.”
text: #000002
text: “Eg hevði viljað dugað betur at lurta. Tí foreldur, sum lurta eftir børnunum, tá tey eru lítil, fáa børn, sum fara at lurta eftir ella teimum, tá tey eru gomul.”
text: #000003
text: “Eg hevði viljað dugað betur at latið børnini kent seg `heima’ heima. Tí børn, sum uppliva heima við hús, at tey hava týdning, fara at kenna at tey hoyra til, hoyra heima, og tað er ein grundleggjandi kensla, ið fylgir børnunum alt lívið.”
text: #000004
text: “Eg hevði viljað givið teimum meiri av tíð míni. Tí hvussu mangan siga vit ikki, ’Bíða eitt sindur!’ Men um vit taka okkum stundir til børn okkara, tá tey eru lítil, so fara tey at hava stundir til okkara tá tey eru vaksin.”
text: #000005
text: “Eg hevði viljað givið teimum stórri gleði og meiri stuttleika heima. Glatt hjarta gevur góða heilsubót og foreldur, sum ikki eru bangin fyri at spæla við børnini, syngja, flenna, renna og tuska, og veltast á gólvinum, fylla heimið við gleði, stuttleika og frælsi.”
text: #000006
text: “Eg hevði viljað duga betur at róst teimum og víst teimum takksemi. Tí tað sigur børnunum, at vit elska tey fyri tað, tey eru, og eru takksom fyri tað, tey gera. Tað hjálpir teimum at finna javnvágina millum at vera (sjálvskensla) og at gera (sjálvsálit).”
text: #000007
text: Barnauppaling er ein tann truplasta uppgávan í lívinum og sum strekkir seg yvir longsta partin av lívi okkara. Eingin okkara ger tað fullkomið. Eingi børn eru eins. Og øll foreldur kunnu hava ágóða av vegleiðing. Tí er tað gott at hava vinir og vegleiðarar, sum eru komin longur, eru vísari og hava fleiri royndir enn vit. Vinir, sum kunnu peika okkum á leið og geva góð ráð, uttan at siga júst, hvat vit skulu gera. Og gleðiliga speisemi við øllum er, at barnauppaling ger ikki einans børnini klár til lívið, men foreldrini við.
text: #000012